stanford-oval/wikipedia huggingface dataset:
Heartbreak Station

| Heartbreak Station Cinderella |
| --- | --- | --- |

Studioalbumin tiedot
 Julkaistu: 20. marraskuuta 1990
 Tuottaja(t): Tom Keifer, John Jansen
 Tyylilaji: glam metal, hard rock
 Kesto: 53.22
 Levy-yhtiö: Mercury (US) Vertigo (EU)
Listasijoitukset
  19.
Cinderellan muut julkaisut
| Long Cold Winter 1988 | Heartbreak Station 1990 | Live Train to Heartbreak Station 1991 |
Heartbreak Station on yhdysvaltalaisen glam rock -yhtye Cinderellan kolmas studioalbumi. Albumi julkaistiin 20. marraskuuta 1990. Levyn klassikkokappaleista huolimatta albumi ei enää ollut kykenevä saavuttamaan edeltäjiensä suosiota. Laulajakitaristi Tom Keifer on kertonut, että albumi on hänen henkilökohtainen lempialbumi Cinderellan studiolevyistä. Singlet "Shelter Me" oli listan sijalla 36, "Heartbreak Station" oli sijalla 44, ja "The More Things Change" ei sijoittunut listoille.
Albumi nousi Yhdysvalloissa Billboard 200 -listan sijalle 19.
Kappaleet

The More Things Change – 4.22
Love’s Got Me Doin’ Time – 5.19
Shelter Me – 4.47
Heartbreak Station – 4.28
Sick for the Cure – 3.59
One for Rock and Roll – 4.29
Dead Man’s Road – 6.38
Make Your Own Way – 4.15
Electric Love – 5.23
Love Gone Bad – 4.20
Winds of Change – 5.34
Arvostelut

AllMusic:
Ihmetyttö (täsmennyssivu)

Ihmetyttö voi tarkoittaa muun muassa seuraavia asioita:
Ihmetyttö (engl. Wonder Girl), DC Comicsin sarjakuvissa Ihmenaisen nuorempi versio ja myöhemmin nimitys samanlaiset voimat omaavasta Teinititaanien jäsenestä.
Jean Grey, Marvel Comicsin sarjakuvissa esiintynyt Ryhmä-X:n jäsen, jonka alkuperäinen koodinimi oli Ihmetyttö (engl. Marvel Girl).
Neiti Ihme (engl. Ms. Marvel), Marvel Comicsin sarjakuvissa käytetty supersankarititteli, joka on esiintynyt joskus Suomessa nimellä Ihmetyttö.
Valeria Richards, Marvel Comicsin sarjakuvissa esiintynyt  Näkymättömän naisen tytär, joka on käyttänyt nimikettä Ihmetyttö (engl. Marvel Girl).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ihmetyttö”, voi hakea sivunnimihaulla, laajalla sivunnimihaulla tai tekstihaulla.
Heartbreak Hotel (elokuva)

| Heartbreak Hotel |
| --- | --- |

Ohjaaja:  Colin Nutley
Käsikirjoittaja:  Colin Nutley
Tuottaja:   Colin Nutley  Maritha Norstedt  Alistair MacLean-Clark 
Säveltäjä:  Per Andréasson
Pääosat:   Maria Lundqvist  Helena Bergström  Claes Månsson  Johan Rabaeus 
Valmistustiedot
Valmistusmaa:  Ruotsi
Tuotantoyhtiö:  Sweetwater AB
Levittäjä:  SF Studios
Ensi-ilta:  2006
Kesto:  111 min
Alkuperäiskieli:  ruotsi
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Heartbreak Hotel (Heartbreak Hotel) on vuonna 2006 ensi-iltansa saanut Colin Nutleyn käsikirjoittama ja ohjaama ruotsalainen komediaelokuva.
Juoni

Neljänkymmentä vuotta täyttäneet lappuliisa Gudrun (Maria Lundqvist) ja gynekologi Elisabeth (Helena Bergström) kaihoavat nuoruuttaan juhlimalla ja juopottelemalla ja käyttäytymällä kuin teinitytöt.
Arvioita

Turun Sanomien Päivi Valotien mukaan Heartbreak Hotelissa toistensa hermoille käyviä keski-ikäisiä naisia yhdistää tunne siitä, että elämä ei voi eikä saa olla vielä ohi. ”Kursailemattomalla otteella kipeisiinkin asioihin tarttuva aikuisten naisten komedia näyttäytyy hetkittäin vallan osuvana kommentaarina tosimaailmasta, jossa nuoruutta ja kauneutta tunnutaan ihailevan aivan liikaa. Keski-ikäisten naisten puolustuspuheena toimivasta elokuvasta haluaisi oikeastaan pitää jopa enemmän kuin mihin se antaa loppujen lopuksi mahdollisuuden.”
Hr. Ms. De Zeven Provinciën (1909)

| Hr> Ms. De Zeven Provinciën |
| --- | --- |
 Hr.Ms. De Zeven Provinciën

Aluksen vaiheet
Rakentaja:  Amsterdamin telakka
Kölinlasku:  7. helmikuuta 1908
Laskettu vesille:  15. maaliskuuta 1909
Palveluskäyttöön:  6. lokakuuta 1910
Poistui palveluskäytöstä:  uponnut ilmahyökkäyksessä 18. helmikuuta 1942
Tekniset tiedot
Uppouma:  4 033 t
Pituus:  94,70 m
Leveys:  14,80 m
Syväys:  5,41 m
Koneteho:  10 000 ihp
Nopeus:  20 solmua
Miehistöä:  324
Aseistus
Aseistus:  2 × 5,9"/L40 tykkiä 6 × 4,7"/L40 tykkiä 4 × 3" tykkiä 4 × 1 naulan tykkiä 2 × 18" torpedoputkea
Hr.Ms. De Zeven Provinciën oli Alankomaiden kuninkaallisen laivaston rannikkopanssarilaiva. Alus nimettiin vuonna 1936 Hr. Ms. Surabayaksi. Keisarillisen Japanin laivaston ilmavoimat upotti aluksen 18. helmikuuta 1942. Japanilaiset nostivat hylyn liittäen sen laivastoonsa ilmatorjunta-aluksena vuonna 1943. Liittoutuneiden lentokoneet upottivat aluksen vielä samana vuonna.
Valmistus

Alus tilattiin Amsterdamin telakalta, missä köli laskettiin 7. helmikuuta 1908. Alus laskettiin vesille 15. maaliskuuta 1909 ja otettiin palvelukseen 6. lokakuuta 1910.
Palvelus

Alus lähti 21. marraskuuta 1910 Den Helderistä Afrikan kiertäen Hollannin Itä-Intiaan ja saapui Surabayaan 25. tammikuuta 1911. Kiertäessään Sumatraa se ajoi 23. tammikuuta 1912 karille, mistä alus saatiin irrotettua varastojen tyhjentämisen jälkeen. Vaurioitunut alus siirrettiin korjattavaksi telakalle Singaporeen, mistä se palasi Surabayaan 25. huhtikuuta.
Ensimmäisen maailmansodan lopulla 4. huhtikuuta 1918 alus saattoi Hr. Ms. Koningin Regentesin kanssa matkustaja-aluksia Vondelia, Kawi, Rindjani ja Grotius Tanjung Priokiin.
Oltuaan kahdeksan vuotta Hollannin Itä-Intiassa alus aloitti kotimatkan 20. marraskuuta 1918 Tanjung Priokista. Se kulki Panaman kanavan läpi. Alus vieraili New Yorkissa ennen saapumistaan Den Helderiin 1. huhtikuuta 1919. Amsterdamissa alus siirrettiin telakalle huollettavaksi.
Alus lähti 9. marraskuuta 1921 toiselle matkalleen Hollannin Itä-Intiaan, jonne saavuttuaan se oli tykistön koululaivana. Aluksen miehistö nousi kapinaan 5. helmikuuta 1933 Sumatran luoteiskärjen edustalla. Osa aluksen alankomaalais-indonesialaisesta miehistöstä otti vallan aluksella pitäen aluksen kuitenkin toiminnassa. Alus matkasi etelään pitkin Sumatran rannikkoa. Kuusi päivää myöhemmin  Alankomaiden puolustusministeri Laurentius Nicolaas Deckers antoi luvan ilmavoimien koneiden hyökkäykseen. Yksi pudotetuista pommeista osui alukseen surmaten 23 kapinallista, minkä jälkeen loput antautuivat.
Heinäkuussa alus poistettiin palveluksesta ja muutettiin koululaivaksi. Vuonna 1936 alus nimettiin uudelleen Hr. Ms. Surabayaksi. Muutostöissä alukselta poistettiin viisi höyrykattilaa ja etummainen savuhormi. Jäljelle jääneet kattilat muutettiin öljypolttoisiksi. Uusi propulsiokoneisto tuotti 7 500 ihp:ta ja aluksen tankeissa oli 1 100 tonnia öljyä. Aluksen aseistus muutettiin kahdeksi 11, kahdeksi 5,9, kahdeksi kolmen tuuman tykiksi, joita täydensivät kuusi 40 millimetrin ilmatorjuntatykkiä ja kuusi 12,7 millimetrin ilmatorjuntakonekivääriä. Aluksen uppouma oli 5 644 tonnia ja sen maksiminopeus 16 solmua. Miehistöä aluksella oli 447 henkeä.
Keisarillisen Japanin laivaston ilmavoimien Mitsubishi G4M-pommikoneet upottivat aluksen 18. helmikuuta 1942 Surabayan satamaan. Japanilaisten vallattua alueen hylky nostettiin. Keisarillisen Japanin laivasto muutti aluksen ilmatorjunta-alukseksi.
Vuonna 1943 liittoutuneiden pommikoneet upottivat aluksen.
Heartbreak Hotel (Yohion kappale)

| ”Heartbreak Hotel” Yohio |
| --- | --- | --- |

Singlen tiedot
 Albumilta: Break the Border
 Äänitetty : 2013
 Julkaistu: Maaliskuu 2013
 Formaatti: digitaalinen lataus
 Tuottaja(t): Johan Fransson Tobias Lundgren Tim Larsson Henrik Göranson Yohio
 Tyylilaji: pop
 Kesto: 03.03
 Levy-yhtiö: Universal Music
Yohion muut singlet
| ”Our Story” 2012 | ”Heartbreak Hotel” 2013 | ”To the End” 2014 |
Heartbreak Hotel on ruotsalaisartisti Yohion kappale hänen Break the Border-debyyttialbumilta. Yohio sijoittui kappaleella toiseksi vuoden 2013 Melodifestivalenissa eikä päässyt Ruotsin edustajaksiksi vuoden 2013 Euroviisuihin.  Kappaleen sanoittivat ja tuottivat Johan Fransson, Tobias Lundgren, Tim Larsson, Henrik Göranson ja Yohio. Kappaleen musiikkivideo kuvattiin Tokiossa, Japanissa.
Kappalelista

"Heartbreak Hotel" - 3:03
Listasijoitukset

| Listat (2013) | Paras sijoitus |
| --- | --- |
Ruotsi (Sverigetopplistan): 8
Käännös suomeksi
Hauras valtio

Hauras valtio tarkoittaa valtiota, joka ei kykene ylläpitämään kunnolla hallintoaan eikä luomaan vastavuoroisia suhteita kansalaisyhteiskuntaan. Hauras valtio on myös erittäin altis levottomuuksille ja konflikteille ja sillä on huono kyky vastata luonnonkatastrofeihin ja talouskriiseihin.
Maailman konflikteista valtaosa sijoittuu hauraiden valtioiden alueille. Konfliktin syttyessä hauraat valtiot harvoin pystyvät estämään eri aseellisten ryhmittymien muodostumisen, saati tarjoamaan nopeaa ratkaisua kriisiin. Hauraista valtioista on alettu kiinnostua vasta viime vuosina, sillä ne aiheuttavat humanitäärisiä ongelmia ja lisäksi on huomattu että niiden alueella ääriliikkeet ja terroristijärjestöt ovat vahvistumassa.
Hauraiden valtioiden indeksi (Fragile States Index)

Hauraiden valtioiden määrittämiseksi on kehitetty niin sanottu hauraiden valtioiden indeksi (engl. Fragile States Index, aiemmalta nimeltään Failed States Index) eli FSI-luku. Se muodostuu kahdestatoista valtiollisesta tekijästä, joiden uskotaan aiheuttavan yhteiskunnallista liikehdintää. Kukin osatekijä kerryttää kokonaispistemäärää enintään 10:llä, jolloin suurin mahdollinen indeksin arvo on 120. Pieni indeksiluku kuvaa vakaita oloja ja korkea indeksi erittäin epävakaita oloja. FSI-luvun arvo vaihteli vuonna 2015 Suomen 17,8:sta (hyvin kestävästi vakaa valtio) Etelä-Sudanin 114,5:iin (erittäin korkean hälytystilan valtio).
FSI-lukua on kritisoitu laajalti. Yksityisen yhdysvaltalaisen rahaston (the Fund for Peace) hallitsemana mittarina se korostaa länsimaisia arvoja, on läpinäkymätön ja toimii viiveellä korostaen jo ennestään tunnettuja tosiasioita. Eräs ongelma on, ettei mittari huomioi valtioiden eri osien välisiä eroja. Vaikka mittaria pidetään hyödyllisenä, esimerkiksi indeksin osatekijöiden ja koko haurauden käsitteen määrittelyä pidetään puutteellisena. Mittarin avulla ei pystytty ennakoimaan esimerkiksi Arabikevättä tai Ukrainan kriisiä.
Hauraisiin tilanteisiin pohjautuva maalista

Hauraita valtioita luokitellaan myös muuten kuin FSI-mittariluvun perusteella. Varsin laajasti tunnustettu on OECD:n hauraiden tilanteiden (engl. Fragile situations) määritelmän mukainen maalistaus. Tämän määritelmän mukaisissa maissa asui vuonna 2015 noin 1,2 miljardia ihmistä. Köyhyys keskittyy ja yhteiskunnan kehittyminen estyy erityisesti haurassa ja konfliktinalaisissa valtioissa.
OECD:n määritelmän mukaisten hauraiden tilanteiden maiden listalle päästäkseen valtion harmonisoidun CPIA-luokituksen (engl. Country Policy and Institutional Assessment) tulee olla korkeintaan 3,2  tai siellä tulee olla ollut YK:n tai alueellisten rauhanturvaajien tai rauhanrakentamisen operaatiivinen hanketoimintaa edeltävän kolmen vuoden aikana. Harmonisointi pohjautuu Maailmanpankin sekä Afrikan tai Aasian kehityspankin CPIA-luokituksen keskiarvoon. Maalistaa päivitetään vuosittain. Esimerkiksi budjettivuoden 2016 maalistan pienimmät harmonisoidut CPIA-indeksiluvut saivat Somalia (1,1), Eritrea (2,1), Etelä-Sudan (2,1), Keski-Afrikan tasavalta (2,4), Zimbabwe (2,4) ja Sudan (2,5). Joillekin hauraiden tilanteiden maalistan valtioille (Bosnia ja Hertsegovina, Irak, Libanon, Libya ja Syyria; Palestiinan Länsiranta ja Gaza) ei CPIA-luokitusta ei oltu määritetty.
Vuoden 2016 hauraiden tilanteiden maalista näyttää seuraavalta:
| Valtio  | Harmonisoitu  CPIA-indeksi  2016 | Rauhanturvaamis- tai  rauhanrakentamis- operaatio |
| --- | --- | --- |
|  Somalia | 1,1 | x |
|  Eritrea | 2,1 |  |
|  Etelä-Sudan | 2,1 | x |
|  Keski-Afrikan tasavalta | 2,4 | x |
|  Zimbabwe | 2,4 |  |
|  Sudan | 2,5 | x |
|  Guinea-Bissau | 2,6 |  |
|  Komorit | 2,6 |  |
|  Afganistan | 2,7 | x |
|  Marshallinsaaret | 2,8 |  |
|  Mikronesia | 2,8 |  |
|  Haiti | 2,9 | x |
|  Tuvalu | 2,9 |  |
|  Jemen | 3,0 |  |
|  Kiribati | 3,0 |  |
|  Tšad | 3,0 |  |
|  Kongon demokraattinen tasavalta | 3,1 | x |
|  Myanmar | 3,1 |  |
|  Salomonsaaret | 3,1 |  |
|  Togo | 3,1 |  |
|  Gambia | 3,2 |  |
|  Itä-Timor | 3,2 | x |
|  Madagaskar | 3,2 |  |
|  Burundi | 3,3 | x |
|  Liberia | 3,3 | x |
|  Sierra Leone | 3,3 | x |
|  Norsunluurannikko | 3,4 | x |
|  Mali | 3,5 | x |
|  Kosovo | 3,6 | x |
|  Bosnia ja Hertsegovina | ei määr. | x |
|  Irak | ei määr. | x |
|  Libanon | ei määr. | x |
|  Libya | ei määr. | x |
|  Syyria | ei määr. | x |
|  Gaza ja Länsiranta | ei määr. | x |
New Deal

Vuonna 2011 sovittiin kansainvälisesti hauraita maita koskevista kehitysyhteistyön tavoittaista. Tämä sopimus New Deal for Engagement in Fragile States (New Deal) kuvaa se toimenpiteet ja periaatteet, joilla hauraiksi luokiteltujen valtioiden uskotaan pystyvän kehittymään lisääntyvässä määrin pois yhteiskunnallisesta epävakaudesta. Sopimuksella on vaikutusta esimerkiksi Suomen kehitysavun kohdistamiseen.
Aiheesta muualla

UNDP Offer on SDG Implementation in Fragile States (28.10.2016) (englanniksi)
Principles for good international engagement in fragile states & situations (pdf) (englanniksi) (oecd.org)
The International Dialogue on Peacebuilding and Statebuilding New Deal Principles (Arkistoitu – Internet Archive) New Deal Implementation - Country Level Progress (Arkistoitu – Internet Archive) (englanniksi) (pbsbdialogue.org)
States of Fragility 2022. (9/2022, pdf ja verkko) (englanniksi) (oecd.org)
Gender and Statebuilding in Fragile and Conflict-affected States (10/2013, pdf ja verkko) (englanniksi) (oecd-ilibrary.org)
Hurrikaani Fabian

Fabianin reitti ja voimakkuus väritettynä Saffirin–Simpsonin hurrikaaniasteikon mukaan: punainen 5, tummanoranssi 4, oranssi 3, keltainen 2, vaaleankeltainen 1. Sinisten pallukoiden kohdalla Fabian oli vain trooppinen myrsky.
Hurrikaani Fabian oli kuudes nimetty trooppinen myrsky vuoden 2003 Atlantin hurrikaanikaudella ja tuon kauden ensimmäinen varsinainen trooppinen hirmumyrsky. Saffirin–Simpsonin hurrikaaniasteikolla se luokiteltiin toiseksi korkeimpaan eli 4. luokkaan. Se surmasi kahdeksan henkeä ja aiheutti suuria taloudellisia vahinkoja ennen kaikkea Bermudalla, Puerto Ricossa ja Dominikaanisessa tasavallassa.
Hurrikaanin kehitys

Hurrikaani Fabianiksi kehittyvä häiriö havaittiin elokuun 25. päivänä Afrikan länsipuolella. Se sai nimensä 28. elokuuta, kun sen konvektio järjestäytyi nauhamaisiksi rakenteiksi. 30. elokuuta matalapaine voimistui hurrikaaniksi. Konvektio keskittyi 18 km leveän silmän ympärille, ja tuulet voimistuivat 55 m/s:iin. Fabian voimistui edelleen ja saavutti 4. luokan myöhään elokuun 31. päivänä. Ukkonen oli rajua hurrikaanin reunavallipilvessä. Voimakkaimmillaan Fabian oli syyskuun 2. päivänä, jolloin tuulen nopeudeksi arvioitiin 64 m/s. Silloin Fabian oli 555 km Pienten-Antillien itäpuolella. Tämän jälkeen Fabian alkoi heiketä. Se voimistui vielä hetkeksi 4. luokkaan syyskuun 4. päivänä, mutta heikkeni uudelleen ja jatkoi matkaansa kohti Bermudaa. Se sivuutti Bermudan 23 kilometrin päästä 3. luokan hurrikaanina 5. syyskuuta. Fabian jatkoi matkaansa kylmemmille vesille ja muuttui lopulta keskileveysasteiden liikkuvaksi matalapaineeksi 8. syyskuuta.
Tuhot

Vaikka Fabianin keskus ei kulkenutkaan Bermudan maa-alueiden yli, sen tuulet ja sateet runtelivat saarta pahoin. Se oli pahin Bermudaa koetellut hurrikaani sitten vuoden 1963 hurrikaani Arlenen. Neljä ihmistä kuoli huuhtouduttuaan Bermudan pengertieltä mereen. Lisäksi neljä ihmistä hukkui Yhdysvaltojen Atlantinpuoleisella rannikolla. Myrskyn nostattamat aallot tekivät tuhojaan Puerto Ricossa ja Dominikaanisessa tasavallassa. Yhteensä Fabianin arvioitiin aluksi aiheuttaneen jopa 300 miljoonan senaikaisen Yhdysvaltojen dollarin vahingot, mutta arvio tarkennettiin myöhemmin 75 miljoonaan.
Fabian tuhosi myös uhanalaisen bermudanviistäjän pesiä: se pyyhki yli kolmen kyseisen lintulajin neljästä tunnetusta pesimäsaaresta.
Fabian Bermudan eteläpuolella
IBM DB2

| DB2 |
| --- | --- |
Kehittäjä:  IBM
Kehityshistoria
Ensijulkaisu:  1983
Tiedot
Ohjelmistotyyppi:  tietokannan hallintajärjestelmä
Alusta:  z/OS, Linux, Unix, Windows
Lisenssi:  omisteinen ohjelmisto
Aiheesta muualla
Verkkosivusto
IBM DB2 (lyhyesti DB2, lyhenne sanoista IBM Database 2) on IBM:n tietokannan hallintajärjestelmä, joka on saatavilla useille alustoille.
Tuettuja alustoja ovat AIX, Linux (Docker, x64, p, z), macOS ja Windows (x86, x64).
Ohjelmisto tukee relaatiotietokantojen lisäksi myös oliotietokantoja.
Ohjelmiston kehitys on aloitettu 1970-luvulla IBM:n VSE ja MVS -alustoille.
Aiheesta muualla

Kuvia tai muita tiedostoja aiheesta IBM DB2 Wikimedia Commonsissa
Hirvet (veistos)

Arto Ali-Eskola: Hirvet, Kiiruun puisto, Somero.
Hirvet on suomalaisen kansantaiteilijan Arto Ali-Eskolan tekemä veistos Kiiruun puistossa Somerolla. Teos edustaa niin sanottua ITE-taidetta. Patsas oli kesällä 2003 esillä Kaustisella järjestetyssä Itse tehty elämä- eli ITE-näyttelyssä. Sieltä se tuotiin syksyllä 2003 Somerolle osaksi kesällä 2004 Kiiruun puistossa Somerolla järjestettyä ITE-taiteen katselmusta joka samalla muodosti kolmivuotisen Kansankulttuurit kohtaavat -hankkeen päätösnäyttelyn. Patsaan oli tarkoitus olla esillä Kiiruun puistossa vain näyttelyn ajan syksyyn 2004. Lopulta se kuitenkin jäi paikoilleen pysyvästi.
Henrik Larsson

| 0 | 1 | 2 |
| --- | --- | --- |

Henkilötiedot
Syntymäaika: 20. syyskuuta 1971 (ikä 53)
Syntymäpaikka: Helsingborg, Skåne, Ruotsi
Pituus: 178 cm
Lempinimi: Henke
Seura
Seura:  Helsingborgs IF
Tehtävä: päävalmentaja
Junioriseurat
1977–1988:  Högaborgs BK
Seurat
| Vuodet | Seura | O (M) |
| 1988–1992   1992–1993   1993–1997   1997–2004   2004–2006   2006–2009   2007 |  Högaborgs BK    Helsingborgs IF    Feyenoord    Celtic FC    FC Barcelona    Helsingborgs IF  →  Manchester United (laina) | 74(23)   56(50)   101(26)   221(174)   40(13)   79(32)   7(1) |
Maajoukkue
| 1993–2009 |  Ruotsin maajoukkue | 106 (37) |
Valmennusura
2010–2012 2014 2015–:  Landskrona BoIS  Falkenbergs FF  Helsingborgs IF
 Seurajoukkueuran tilastot kattavat vain kansalliset sarjat, päivitetty 5. heinäkuuta 2008.  Maajoukkueuran tilastot päivitetty 11. lokakuuta 2009.
| Mitalit> Maa:   Ruotsi.Miesten jalkapallo.MM-jalkapallo  | Mitalit> Maa:   Ruotsi.Miesten jalkapallo.MM-jalkapallo  | Mitalit> Maa:   Ruotsi.Miesten jalkapallo.MM-jalkapallo  | Maa:   Ruotsi> Miesten jalkapallo. |
| --- | --- | --- | --- |
|  Pronssia | Yhdysvallat 1994 | jalkapallo |  |
Henrik Edward Larsson (s. 20. syyskuuta 1971 Helsingborg, Ruotsi) on ruotsalainen jalkapallovalmentaja ja entinen hyökkääjä.
Hänen isänsä on kotoisin Kap Verdestä, Afrikasta.[lähde? ]
Jalkapalloura

Larsson aloitti uransa pienessä Högaborg BK:n joukkueessa vuonna 1989. Vuonna 1992 hänen synnyinkaupunkinsa suurin seura, Helsingborgs IF hankki hänet, ja debyyttikausi oli menestys – 31 liigaottelussa Larsson teki 34 maalia. Vain kahden seurassa vietetyn kauden jälkeen Alankomaiden Eredivisien suurseura Feyenoord osti "Henken" riveihinsä. Menestystä ei kuitenkaan tullut, ja vuonna 1997 Larsson lähti Britteinsaarille, skotlantilaiseen Glasgow Celticiin. Seitsemän seurassa vietetyn kauden aikana hän voitti kolme Skotlannin mestaruutta, yhden Skotlannin FA Cupin, ja yhden Skotlannin Liigacupin sekä kolmesti maan pääsarjan maalikuninkuuden. Maalien kannalta paras kausi oli 2000–2001, jolloin Larsson teki 37 liigaottelussa 35 maalia.[lähde? ]
Vuonna 2004 Larsson astui askeleen urallaan ylöspäin allekirjoittaessaan sopimuksen FC Barcelonan kanssa. Hän loukkaantui ensimmäisellä Barca-kaudellaan, eikä juurikaan esiintynyt raitapaidoissa. Barcelona kuitenkin arvosti Larssonia henkisenä johtajana ja tarjosi uransa ehtoopuolella olevalle Larssonille jatkosopimusta. Toisella Barcelona kaudellaan "Henke" ei usein kuulunut avaukseen, mutta oli usein tullessaan vaihdosta kentälle. Barcelona tarjosi kahden vuoden jälkeen Larssonille vielä uutta sopimusta. Larsson kieltäytyi, päätettyään jo talvella paluusta kotimaahan perheensä kanssa. Larsson joutui istumaan Barcelonassa paljon vaihtopenkillä. Helmikuussa 2006 hän kertoi palaavansa kotikaupunkiinsa 18 kuukauden mittaisella sopimuksella Helsingborgs IF:n kanssa.[lähde? ]
Larsson liittyi HIF:n kesän MM-turnauksen jälkeen. Saman vuoden elokuussa Larsson nousi otsikoihin, kun hän löi Ruotsin cupin ottelussa Elfsborgia vastaan vastustajan puolustaja Jon Jonssonia nyrkillä vatsaan. Välikohtauksesta aloitettiin yksityishenkilön aloitteesta poliisitutkinta.
Tammikuussa 2007 Larsson siirtyi kahden kuukauden lainasopimuksella pelaamaan Manchester Unitediin.[lähde? ]
Ruotsin maajoukkueessa Larsson pelasi 106 ottelua ja teki niissä 37 maalia. Larsson on edustanut maataan MM-kisoissa 1994, 2002 ja 2006 sekä EM-kisoissa 2000 ja 2004. Hänet on valittu maansa parhaaksi jalkapalloilijaksi vuosina 1998 ja 2004.[lähde? ]
Larsson ilmoitti heinäkuussa 2006 lopettavansa maajoukkueuransa, ja hänen viimeiseksi maajoukkue-esiintymisekseen jää vuoden 2006 MM-kilpailujen 2–0-tappioon päättynyt neljännesvälieräottelu Saksaa vastaan.  Tätä ennen Larsson on jo kerran lopettanut maajoukkueessa, ollakseen enemmän perheensä kanssa. Hänet kuitenkin houkuteltiin takaisin Ruotsin joukkueeseen vuoden 2004 EM-kisojen karsintoihin. Vuoden 2008 toukokuussa Larsson ilmoitti tekevänsä paluun maajoukkueeseen kesän EM-kilpailuissa, ne olisivat Larssonille kuudes arvoturnaus.
Larsson jatkoi uraansa vielä Helsingborgissa kaudella 2009 ja pelasi myös Ruotsin maajoukkueessa MM 2010-karsinnoissa. Ruotsin jäätyä kisoista rannalle Larsson ilmoitti lopettavansa uransa sekä maa- että seurajoukkuetasolla.
Meriitit pelaajana

Alankomaiden cup (2): 1994, 1995
Skotlannin mestaruus (4): 1998, 2001, 2002, 2004
Skotlannin cup (2): 2001, 2004
Skotlannin liigacup (2): 1998, 2001
Espanjan mestaruus (2): 2005, 2006
Mestarien liiga: 2006
Ruotsin cup: 2006
MM-pronssia: 1994
Ruotsin paras jalkapalloilija (2): 1998, 2004
Euroopan Kultainen kenkä: 2001
Member of British Empire: 2006
Victoriastipendiet: 2007
Ura valmentajana

Joulukuun puolivälissä 2009 Larsson siirtyi valmennustehtäviin ja kaudella 2010 hän toimii Superettanissa pelaavan Landskrona BoISin päävalmentajana.  Larssonin ensimmäinen valmennuskausi oli menestyksekäs ja hyökkäävää jalkapalloa pelannut BoIS taisteli noususta Allsvenskaniin, mutta jäi lopulta viidenneksi. Kauden jälkeen seurajohto jatkoi Larssonin sopimusta.
Kausi 2011 oli vaikea. Larssonin joukkue juuttui hyvistä pelaajahankinnoista huolimatta Superettanin hännille ja pahimman kriisin aikaan Larsson itse palasi lyhyeksi aikaa pelikentälle. Lopulta joukkueen peli alkoi sujua ja hyvän loppukauden myötä BoIS sijoittui kymmenenneksi säilyttäen näin sarjapaikkansa. Kauden jälkeen Larsson ja BoIS tekivät vuoden jatkosopimuksen.  Kolmas BoIS-kausi päättyi sijalle 6, joten nousu Allsvenskaniin jäi haaveeksi. Kauden jälkeen Larsson jätti joukkueen.
Loppuvuodesta 2013 Larsson teki sopimuksen Allsvenskaniin nousseen Falkenbergs FF:n kanssa.  Larssonin ja Falkenbergsin debyytti pääsarjassa sujui hyvin. Joukkue varmisti sarjapaikkansa sijoittuen kymmenenneksi. Kauden 2014 jälkeen Larsson jätti joukkueen ja siirtyi ex-seuransa Helsingborgs IF:n päävalmentajaksi.
Larssonin ensimmäinen kausi Helsingborgin peräsimessä sujui keskinkertaisesti. Seura ei kyennyt haastamaan mestaruustaistelussa kärkijoukkueita, mutta toisaalta sarjapaikka ei ollut uhattuna. Edelliskauden tapaan Helsingborg sijoittui keskikastiin ollen kahdeksas. Ruotsin cupissa Larsson johdatti seuran puolivälierään, jossa IFK Göteborg oli vahvempi maalein 2–0.
Salibandyura

Larsson on pelannut salibandya nuoruudessaan ja edusti kaudella 2008–2009 puolikkaan kauden verran Ruotsin korkeinta sarjatasoa Svenska Superligania pelaavaa FC Helsingborgia. Hänen viimeiseksi jääneessä ottelussaan Helsingborg kohtasi IBF Falunin.